ΚΑΝΟΝΙΣΜΟΣ (ΕΚ) αριθ. 893/95 ΤΗΣ ΕΠΙΤΡΟΠΗΣ της 24ης Απριλίου 1995 για τη χορήγηση αντισταθμιστικής αποζημίωσης στις οργανώσεις παραγωγών για τους τόνους που παραδόθηκαν στην κονσερβοποιία κατά την περίοδο από την 1η Απριλίου έως τις 30 Ιουνίου 1994

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3759/92 του Συμβουλίου της 17ης Δεκεμβρίου 1992 περί κοινής οργανώσεως αγοράς στον τομέα των προϊόντων της αλιείας και της υδατοκαλλιέργειας (1), όπως τροποποιήθηκε τελευταία από τον κανονισμό (ΕΚ) αριθ. 3318/94 (2), και ιδίως το άρθρο 18, παράγραφος 8,

τον κανονισμό (ΕΟΚ) αριθ. 3813/92 του Συμβουλίου της 28ης Δεκεμβρίου 1992 σχετικά με τη λογιστική μονάδα και το συντελεστή μετατροπής που εφαρμόζεται στο πλαίσιο της Κοινής Γεωργικής Πολιτικής (3), όπως τροποποιήθηκε τελευταία από τον κανονισμό (ΕΚ) αριθ. 150/95 (4), και ιδίως τα άρθρα 12 και 13 παράγραφος 1,

Εκτιμώντας:

ότι η αντισταθμιστική αποζημίωση που αναφέρεται στο άρθρο 18 του κανονισμού (ΕΟΚ) αριθ. 3759/92 χορηγείται υπό ορισμένους όρους στις οργανώσεις παραγωγών τόνου της Κοινότητας, για τις ποσότητες τόνου που παραδίδονται στην κονσερβοποιία κατά το ημερολογιακό τρίμηνο, το οποίο αφορούν οι διαπιστώσεις τιμών, όταν η μέση τρίμηνη τιμή στην κοινοτική αγορά και, ταυτόχρονα, η τιμή «ελεύθερο στα σύνορα», προσαυξημένη, ενδεχομένως, κατά τον αντισταθμιστικό φόρο που επιβλήθηκε, είναι χαμηλότερες από το 93 % της τιμής στην κοινοτική παραγωγή του εν λόγω προϊόντος 7 ότι από την εξέταση της κατάστασης της κοινοτικής αγοράς, διαπιστώθηκε ότι για τρία είδη του εν λόγω προϊόντος, κατά την περίοδο από την 1η Απριλίου έως τις 30 Ιουνίου 1994, τόσο η μέση τρίμηνη τιμή της αγοράς όσο και η τιμή «ελεύθερο στα σύνορα» που αναφέρονται στο άρθρο 18 του κανονισμού (ΕΟΚ) αριθ. 3759/92 είναι χαμηλότερες από το 93 % της ισχύουσας τιμής στην κοινοτική παραγωγή, που καθορίζεται από τον κανονισμό (ΕΚ) αριθ. 281/94 της Επιτροπής της 8ης Φεβρουαρίου 1994 για την τροποποίηση των τιμών που καθορίζονται σε Ecu στον τομέα των προϊόντων αλιείας, για την περίοδο αλιείας 1994, συνεπεία των νομισματικών ευθυγραμμίσεων (5) 7 ότι οι ποσότητες που επιλέγονται για να τύχουν αντισταθμιστικής αποζημίωσης κατά την έννοια του άρθρου 18 παράγραφος 2 του κανονισμού (ΕΟΚ) αριθ. 3759/92, δεν μπορούν να υπερβαίνουν σε καμμία περίπτωση, για το υπό εξέταση τρίμηνο, τα όρια που αναφέρονται στην παράγραφο 4 του ιδίου άρθρου 7 ότι οι ποσότητες που πουλήθηκαν και παραδόθηκαν, κατά τη διάρκεια του εν λόγω τριμήνου, στην κονσερβοποιία, η οποία είναι εγκατεστημένη στο τελωνειακό έδαφος της Κοινότητας, είναι μεγαλύτερες, αφενός στο σύνολό τους από το 62,8 % των ποσοτήτων του τόνου που χρησιμοποιήθηκαν στη βιομηχανία, κατά τη διάρκεια του εν λόγω τριμήνου και, αφετέρου, για τον κιτρινόπτερο τόνο που ζυγίζει πάνω από 10 χιλιόγραμμα από το 110 % των ποσοτήτων που πουλήθηκαν και παραδόθηκαν κατά τη διάρκεια του ίδιου τριμήνου των περιόδων αλιείας από το 1984 έως το 1986 7 ότι, δεδομένου ότι οι ποσότητες αυτές υπερβαίνουν τα όρια που καθορίζονται στο άρθρο 18 παράγραφος 4 του κανονισμού (ΕΟΚ) αριθ. 3759/92 πρώτη περίπτωση για τον μεγαλόφθαλμο τόνο, τρίτη περίπτωση για τον κιτρινόπτερο τόνο που ζυγίζει πάνω από 10 χιλιόγραμμα, πρέπει να μειωθεί για τα εν λόγω προϊόντα ο συνολικός όγκος των ποσοτήτων για τις οποίες μπορεί να χορηγηθεί αντισταθμιστική αποζημίωση και να καθοριστεί η κατανομή αυτών των ποσοτήτων μεταξύ των ενδιαφερομένων οργανώσεων παραγωγών, ανάλογα με την αντίστοιχη παραγωγή τους, κατά τη διάρκεια του ίδιου τριμήνου των αλιευτικών περιόδων από το 1984 έως 1986 7 ότι πρέπει, ως εκ τούτου, να ληφθεί απόφαση να χορηγηθεί αντισταθμιστική αποζημίωση για την περίοδο από την 1η Απριλίου έως τις 30 Ιουνίου 1994 για το εν λόγω προϊόν 7 ότι το άρθρο 9 του κανονισμού (ΕΟΚ) αριθ. 2381/89 της Επιτροπής (6) προβλέπει ότι η γενεσιουργός αιτία του γεωργικού συντελεστή μετατροπής που εφαρμόζεται στην αντισταθμιστική αποζημίωση για τον τόνο, ο οποίος προορίζεται για την κονσερβοποιία, είναι αυτή που ισχύει την ημέρα της πώλησης του προϊόντος 7 ότι, για την περίοδο από την 1η Οκτωβρίου έως τις 31 Δεκεμβρίου 1993, ο γεωργικός συντελεστής μετατροπής πολλαπλασιάζεται με τον διορθωτικό παράγοντα 1,207509 όπως προβλέπεται στον κανονισμό (ΕΟΚ) αριθ. 1209/93 της Επιτροπής (7) 7 ότι πρέπει κατά συνέπεια να καθοριστεί η αντισταθμιστική αποζημίωση 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Προϊόντων Αλιείας,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η αντισταθμιστική αποζημίωση που αναφέρεται στο άρθρο 18 του κανονισμού (ΕΟΚ) αριθ. 3759/92 χορηγείται για την περίοδο από την 1η Απριλίου έως τις 30 Ιουνίου 1994 για τα ακόλουθα προϊόντα:

>ΘΕΣΗ ΠΗΝΑΚΑ>

Άρθρο 2

1. Ο συνολικός όγκος των ποσοτήτων που μπορούν να λάβουν την αποζημίωση περιορίζεται ως εξής:

- τόνος κιτρινόπτερος < 10 χιλιόγραμμα 24 104 τόνοι,

- τόνος μεγαλόφθαλμος 1 440 τόνοι.

2. Η κατανομή του συνολικού όγκου μεταξύ των ενδιαφερομένων οργανώσεων παραγωγών καθορίζεται στο παράρτημα.

Άρθρο 3

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 24 Απριλίου 1995.

Για την Επιτροπή Emma BONINO Μέλος της Επιτροπής

ΠΑΡΑΡΤΗΜΑ

Κατανομή μεταξύ των οργανώσεων παραγωγών των ποσοτήτων τόνου που μπορούν να τύχουν αντισταθμιστικής αποζημίωσης για την περίοδο από την 1η Απριλίου έως τις 30 Ιουνίου 1994, σύμφωνα με το άρθρο 18 παράγραφος 5 του κανονισμού (ΕΟΚ) αριθ. 3759/92 εκφραζόμενες σε τμήμα του ποσοστού αποζημίωσης:

- Τόνος κιτρινόπτερος + 10 χιλιόγραμμα >ΘΕΣΗ ΠΗΝΑΚΑ>

- Τόνος μεγαλόφθαλμος >ΘΕΣΗ ΠΗΝΑΚΑ>